**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.09.2023, ora 08.00 – 06.09.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.09.2023, ora 07.00**

**RÂURI**

**Debitele au fost în general în scădere**, exceptând cursurile inferioare ale râurilor: Someș, Crișul Negru, Crișul Alb, Mureș, Bega, Timiș, Bârzava, Suceava, Moldova, Siret, Bârlad, cursul superior al Prutului, unde au fost în creștere prin propagare și râurile din bazinele hidrografice: Jiu, Olt, Vedea, Argeș, Ialomița, Buzău, Trotuș, cursul mijlociu și inferior al Prutului și râurile din Dobrogea, unde au fost relativ staționare.

Creșteri izolate de niveluri și debite s-au înregistrat pe unele râuri mici din zonele montane ca urmare a precipitațiilor slabe căzute în interval.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice Suceava, Putna, bazinul superior al Moldovei, cursurile superioare ale Someșului Mic, Crișului Repede, Crișului Negru, Mureșului, Siretului, cursul inferior al Nerei şi pe unii afluenţi din bazinul superior al Bistriţei şi mai mici (sub 30% din normalele lunare) pe râurile din bazinele hidrografice: Bârlad, Tazlău, Jijia, pe unele râuri din bazinele inferioare ale Jiului şi Oltului, din bazinul superior al Argeşului și pe râurile din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fiîn general în scădere**, exceptând cursurile inferioare ale Mureșului și Timișului, unde vor fi în creștere prin propagare și râurile din bazinele hidrografice: Vedea, Argeș, Ialomița, bazinele mijlocii și inferioare ale Jiului și Oltului, cursul mijlociu și inferior al Prutului și râurile din Dobrogea, unde vor fi relativ staționare.

Sunt posibile creșteri izolate de niveluri și debite pe unele râuri mici din zonele montane și submontane ca urmare a precipitațiilor slabe prognozate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 05-06.09.2023 **a fost** î**n creştere, având valoarea de** **4900 m3/s**, peste media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectorul Gruia-Călărași, relativ staționare pe sectorul Cernavodă-Vadu Oii şi în scădere pe sectorul Brăila-Tulcea.

**Debitul la intrarea în ţară** (secţiunea Baziaş) **va fi în creştere (5000 m3/s).**

În aval de Porțile de Fier debitele vor fi în creştere pe sectorul Gruia-Galați şi în scădere pe sectorul Isaccea-Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 5 mc/s;

-CA2: 0,7 mc/s;

-Der. Mircea Vodă: 1.2 mc/s.

**A.B.A. Crişuri**

Debitul râului Barcău în secțiunea Nușfalău este 0.380 mc/s.

Debitul râului Crișul Alb în secțiunea Crișcior este 0.310 mc/s.

**2.** **Situaţia meteorologică în intervalul 05.09.2023, ora 09.00 –06.09.2023, ora 06.00**

**În ţară** vremea s-a încălzit față de ziua anterioară în majoritatea zonelor, dar valorile termice s-au situat în jurul celor normale pentru prima decadă a lunii septembrie. Temperaturile maxime au fost cuprinse între 21 de grade la Joseni și Întorsura Buzăului și 29 de grade la Bechet, Târgu Jiu, Calafat, Drăgășani, Băilești, Slatina, Stolnici, Băile Herculane, Holod și Sânnicolau Mare. Cerul a fost variabil, cu unele înnorări ziua în regiunile sudice, sud-estice și în zona montană, unde izolat (îndeosebi în Oltenia) au fost ploi de scurtă durată. Vântul a suflat slab și moderat, cu intensificări temporare pe parcursul zilei și seara în cea mai mare parte a Munteniei și a Dobrogei, în sudul Moldovei și în zona Carpaților de Curbură unde rafalele au fost în general de 55...65 de km/h și izolat peste 70 km/h. La ora 6, temperatura aerului avea valori cuprinse între 4 grade la Toplița, Joseni și Miercurea Ciuc și 22 de grade la Constanța-dig. Spre dimineață s-a format ceață în depresiuni.

**Observaţie:** în intervalul de diagnoză au fost în vigoare 2 atenționări cod galbenpentru fenomene meteorologice periculaose imediate, 1 emisă de către CNPM București pentru Muntenia și 1 de către SRPV Constanța.

**La Bucureşti** vremea s-a încălzit ușor față de ziua anterioră, astfel că temperatura maximă a fost de 27 de grade la Afumați și 28 de grade la Filaret și Băneasa. Cerul a fost variabil, mai mult senin noaptea. Vântul a suflat moderat, cu intensificări pe parcursul zilei și seara, când au fost rafale de 50...55 km/h, apoi treptat a slăbit în intensitate. La ora 6 se înregistrau 17 grade la Afumați, 18 grade la stația meteo Băneasa și 19 grade la Filaret.

**3. Prognoza meteorologică în intervalul 06.09.2023, ora 09.00–07.09.2023, ora 9.00**

**În ţară** vremea va fi predominant frumoasă, iar valorile termice se vor situa în jurul celor normale pentru această perioadă. Cerul va fi variabil, mai mult senin noaptea și doar cu totul izolat, după-amiaza, la munte și în regiunile sud-estice vor fi posibile ploi slabe. Vântul va sufla slab și moderat, cu ușoare intensificări în cursul zilei în sud-est. Temperaturile maxime se vor încadra între 23 și 30 de grade, iar cele minime vor fi cuprinse între 4...6 grade în depresiunile Carpaților Orientali și 19...21 de grade pe litoral.

**La Bucureşti** vremea va fi frumoasă. Cerul va fi variabil, mai mult senin noaptea. Vântul va sufla slab și moderat, cu ușoare intensificări în cursul zilei. Temperatura maximă se va situa în jurul valorii de 29 de grade, iar cea minimă va fi de 13...15 grade.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 04.09.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

Nu au au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 **DIRECȚIA COMUNICARE**